मुलुकका विभिन्न भागबाट आएका हिन्दू दर्शनार्थीले मातातीर्थका धारामा स्नान गरी माताको मन्दिरमा पूजा गरेर कुण्डमा बितेकी आमाको मुख हेर्ने गर्दछन् । बितेकी आमाको सम्झनामा तर्पण, सिदा दान र पिण्ड दान गरी श्राद्ध गर्ने दर्शनार्थीको समेत भीड लाग्ने गर्दछ । आज यहाँ आई आमाको नाममा सङ्कल्प गरेर श्राद्ध गरेमा कहिल्यै नाश नहुने पुण्य प्राप्त भई बितेकी माता खुसी हुने हिन्दू शास्त्रमा वर्णन गरिएको प्राध्यापक गौतमले जानकारी दिए ।
